Naistele peaks antud teos kindlasti peale minema, kuid ega meestelgi pole keelatud raamatusse piiluda. Romaani põhiteema on arenguhälbe tõttu kunstliku nurisünnitusega kõrvaldatavad looted, kelle verest ja kudedest valmistatakse noorendavat preparaati. Varem turgutati sellega Kremli rauku, nüüd aga müüakse uusrikastele. Selle  tootmisega tegeleb enda arvates ainult KGB järeltulija FSB, kuid ilmsiks tuleb konkurent - maffia juhitav rahvusvaheline äri. Peategelane on üksik, kaunis ja intelligentne 35-aastane rase naine, kel õnnestub kunstliku sünnituse esilekutsumisest pääseda ja haiglast põgeneda.